На основу члана 27. став 10. Закона о јавној својини („Службени гласник Републике Србије“ број 72/2011, 88/2013, 105/2014, 104/2016 – др.закон, 108/2016, 113/2017, 95/2018 и 153/2020), члана 2., члана 19. и члана 20. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник Републике Србије“ број 16/2018), члана 3. став 3. Одлуке о покретању поступка отуђења непокретности из јавне својине општине Бач („Службени лист општине Бач“ број 37/2022), Комисија за прибављање непокретних ствари у јавну својину и отуђење непокретних ствари из јавне својине општине Бач као и уступању искоришћавања других имовинских права чији је титулар општине Бач расписује

**ЈАВНИ ОГЛАС**

**О ОТУЂЕЊУ НЕПОКРЕТНОСТИ ИЗ ЈАВНЕ СВОЈИНЕ ОПШТИНЕ БАЧ**

**ЈАВНИМ НАДМЕТАЊЕМ**

**ПРЕДМЕТ ОТУЂЕЊА:**

Предмет отуђења је непокретност уписана у Лист непокретности број 459 к.о. Бач под парцелним бројем 3776/25 градско грађевинско земљиште по култури земљиште под зградом и другим објектом на којем је изграђен објекат број 1 у улици Индустријска број 35, објекат пословних услуга – вишенаменска производна хала у површини од 1183 м2, градско грађевинско земљиште по култури пашњак 2 класе у улици Индустријска у површини од 4816 м2, укупне површине парцеле 5999 м2.

Предметну непокретност продаје титулар права јавне својине у 1/1 дела, Општина Бач, Трг др Зорана Ђинђића 2, матични број 08012814, ПИБ 101759575.

**УСЛОВИ ОТУЂЕЊА:**

Почетна цена отуђења износи 182.000,00 евра.

Предметна непокретност се отуђује у поступку јавног надметања. Јавно надметање за предметну непокретност се спроводи у еврима.

Критеријум за избор најповољнијег понуђача се одређује тако да се непокретност отуђује лицу које понуди највиши износ купопродајне цене на јавном надметању, која се накнадно не може умањити.

Коначна купопродајна цена предметне непокретности ће се утврдити након спроведеног поступка јавног надметања.

Купопродајна цена се плаћа једнократно, тј. у целости, у динарској противвредности по средњем курсу Народне банке Србије на дан плаћања. Најповољнији понуђач је у обавези да изврши плаћање купопродајне цене у року од 60 дана од дана закључења уговора***.*** Уговор о отуђењу се закључује најкасније у року од 30 дана од дана ступања на снагу Одлуке о отуђењу предметне непокретности, коју доноси Скупштина општине Бач. Исплата купопродајне цене је услов за укњижбу права својине на предмету продаје у корист купца.

Трошкови овере уговора о отуђењу, трошкови пореза на пренос апсолутних права и други евентуални трошкови који могу да проистекну из реализације овог отуђења падају на терет купца.

Непокретност се предаје купцу у посед након закључења уговора о отуђењу.

Непокретност се отуђује у виђеном стању, без права купца на накнадне рекламације.

Обавештавају се потенцијални купци да на предмету отуђења постоји уговорено право прече куповине у корист КСЦ „Тектона“ Бач.

**УСЛОВИ ПРИЈАВЉИВАЊА**

Право учешћа на јавном надметању имају сва правна и физичка домаћа и страна лица која поднесу благовремене и потпуне пријаве на оглас, која уплате депозит за учешће на огласу и која испуне и друге услове из овог огласа.

Пријава са потребним доказима подноси се у затвореној коверти на адресу Општина Бач, Трг др Зорана Ђинђића 2, Бач, са назнаком „За Комисију за прибављање непокретних ствари у јавну својину и отуђење непокретних ствари из јавне својине општине Бач као и уступању искоришћавања других имовинских права чији је титулар општине Бач“ и са назнаком „не отварати“, уз означење ко је подносилац пријаве. Пријаве се подносе препорученом поштом или непосредно на писарници Општинске управе Бач, Трг др Зорана Ђинђића 2.

Пријава за учешће на јавном надметању мора да садржи:

1. за физичка лица:

* име и презиме потенцијалног купца, име једног родитеља, адреса, земља, држављанство, ЈМБГ,
* број личне карте или пасоша са датумом издавања и називом органа који је издао личну исправу;
* број телефона, факса или е-маил адреси;
* број рачуна за враћање депозита;
* својеручни потпис;

Пријава физичког лица се доставља са следећим прилозима:

* доказ о уплати депозита (уплатница);
* очитана лична карта или фотокопија пасоша;
* изјава о губитку права на повраћај депозита;
* изјава о куповини непокретности у виђеном стању;
* изјава о признавању права прече куповине;

1. за правна лица и предузетнике:

* назив потенцијалног купца (правног лица или предузетнка);
* подаци о седишту, матичном броју, ПИБ-у;
* име и презиме директора правног лица, односно предузетника, име једног родитеља, адреса, земља, држављанство, ЈМБГ, број личне карте или пасоша са датумом издавања и називом органа који је издао личну исправу;
* контакт особа са бројем телефона, факса или е-маил адресе;
* број рачуна за враћање депозита;

Пријава правног лица и предузетника се доставља са следећим прилозима:

* доказ о уплати депозита (оверен извод са рачуна или уплатница);
* извод из АПР-а са подацима о правном лицу не старији од 30 дана односно за предузетнике потврда да је уписан у АПР не старија од 30 дана;
* изјава о губитку права на повраћај депозита;
* изјава о куповини непокретности у виђеном стању;
* изјава о признавању права прече куповине;

Сви учесници у јавном надметању морају доставити доказ о уплати депозита за учешће у поступку у висини од 36.400 евра у динарској противвредности по средњем курсу Народне банке Србије на дан плаћања, који износ се уплаћује на рачун депозита општине Бач број 840-710804-67 са позивом на број за физичка лица ЈМБГ, за правна лица и предузетнике матични број, са сврхом уплате: депозит за учешће у јавном надметању. Подносиоцу пријаве чија пријава буде изабрана као најповољнија износ уплаћеног депозита се урачунава у купопродајну цену. Подносиоцу пријаве који није изабран за најповољнијег понуђача и подносиоцу неуредне, непотпуне и неблаговремене пријаве депозит се враћа у року од 10 дана од дана доношења одлуке Комисије о избору најповољнијег понуђача.

Рок за достављање пријава је 30 дана од дана објављивања овог огласа у дневним новинама.

Комисија ће одбацити пријаве које буду достављене у отвореној коверти као неуредне, уз које не буду достављени сви прописани прилози као непотпуне, и које буду достављене, односно примљене по истеку рока као неблаговремене.

Поступак отуђења непокретности из јавне својине ће се спровести ако пристигне најмање једна уредна, потпуна и благовремена пријава.

**ИЗБОР НАЈПОВОЉНИЈЕГ ПОНУЂАЧА**

Критеријум за избор најповољнијег понуђача је висина понуђене купопродајне цене. Почетна купопродајна цена износи 182.000,00 евра.

Лицитациони корак се утврђује у висини од 5.000,00 евра.

Поступак јавног надметања спроводи Комисија за прибављање непокретних ствари у јавну својину и отуђење непокретних ствари из јавне својине општине Бач као и уступању искоришћавања других имовинских права коју је образовала Скупштина општине Бач. Комисија води записник о току поступка и утврђује предлог акта о отуђењу непокретности најповољнијем понуђачу. Јавном надметању дужан је да присуствује подносилац пријаве или лице које поседује уредно овлашћење за заступање подносиоца пријаве. На јавном надметању могу учествовати само правна односно физичка лица која су уплатила депозит.

Коначна купопродајна цена ће се утврдити након спроведеног поступка јавног надметања. Исплата купопродајне цене вршиће се у динарској противвредности по средњем курсу Народне банке Србије на дан плаћања.

Трошкови овере купопродајног уговора, трошкови пореза на пренос апсолутних права и други евентуални трошкови који могу настати при реализацији ове продаје падају на терет купца.

**ДОДАТНЕ ИНФОРМАЦИЈЕ**

Све потребне информације поводом овог огласа, као и време и место увида у документацију и време и место непосредног прегледа предметне непокретности, могу се добити у Општинској управи Бач, Трг др Зорана Ђинђића број 2, Бач, у канцеларији број 13, или путем телефона број 021-6070075, сваког радног дана у времену од 08,00 до 13,00 часова.

Јавно надметање спровешће се у петак, 05.05.2023. године, у Општинској управи Бач, Трг др Зорана Ђинђића број 2, Бач, на првом спрату, свечана сала, са почетком у 11,00 сати.

**Комисија за прибављање непокретних ствари у јавну својину**

**и отуђење непокретних ствари из јавне својине општине Бач,**

**као и уступању искоришћавања других имовинских права чији је титулар општине Бач**

**Број: 463-3/2023-IV-02**

**Дана: 24.03.2023.**

**председник Комисије**

**Ристо Старовић**